text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Iti i Jesu ana’a’agir wabih , aiwob ana efane i David ana rara’ane tufuw naatu omatanenane i Abraham ana rara’ane tufuw . Naatu iti i hai gin anayimih .
| Bible_taxi1500 | Latn | aai_Latn |
Abraham natun i Isaac , naatu Isaac natun i Jacob , Jacob natun i Judah , Judah i taitin tuwahinah bairi hitufuw .
| Bible_taxi1500 | Latn | aai_Latn |
Naatu Judah natunatun i Perez tain Zerah hairi hitufuw , hinah wabin Tamar . Naatu Perez natun i Hezron , Hezron natun i Ram ,
| Bible_taxi1500 | Latn | aai_Latn |
Ram natun i Aminadab , Aminadab natun i Nashon , Nashon natun i Salmon .
| Bible_taxi1500 | Latn | aai_Latn |
Naatu Salmon natun i Boaz , hinah wabin Rahab , naatu Boaz natun i Obed , hinah wabin Ruth , naatu Obed natun i Jesse .
| Bible_taxi1500 | Latn | aai_Latn |
Jesse natun i David , aiwob orot . David natun i Solomon , naatu Solomon hinah i orot Uriah ana kwafur .
| Bible_taxi1500 | Latn | aai_Latn |
Solomon natun i Rehoboam , Rehoboam natun i Abaijah , Abaijah natun i Asa ,
| Bible_taxi1500 | Latn | aai_Latn |
Asa natun i Jehosafat , Jehosafat natun i Jehoram , Jehoram natun i Uzaiah ,
| Bible_taxi1500 | Latn | aai_Latn |
Uzaiah natun i Jotham , Jotham natun i Ahaz , Ahaz natun i Hezekiah .
| Bible_taxi1500 | Latn | aai_Latn |
Naatu Hezekiah natun i Manasseh , Manasseh natun i Amon , Amon natun i Josiah ,
| Bible_taxi1500 | Latn | aai_Latn |
Josiah natun i Jeconiah , Jeconiah taitin tuwahinah bairi hibitutufuw ana veya’amaim baiyow matar Babilon sabuw hina hibuwih hire hin Babilonamaim hima .
| Bible_taxi1500 | Latn | aai_Latn |
Babilonane himatabir maiye hinan ufunamaim Jeconiah natun i Shealtiel , naatu Shealtiel natun i Zerubbabel ,
| Bible_taxi1500 | Latn | aai_Latn |
Zerubbabel natun i Abiud , naatu Abiud natun i Eliakim , Eliakim natun i Azor ,
| Bible_taxi1500 | Latn | aai_Latn |
Azor natun i Zadok naatu Zadok natun i Akim , Akim natun i Eliud ,
| Bible_taxi1500 | Latn | aai_Latn |
Eliud natun i Eleazar , Eleazar natun i Mathan , Mathan natun i Jacob ,
| Bible_taxi1500 | Latn | aai_Latn |
Jacob natun i Joseph , Joseph aawan i Mary , naatu Mary natun i Jesu , it isan Keriso tarouw ta’o .
| Bible_taxi1500 | Latn | aai_Latn |
Imih Abraham ana veya’amaim busuruf re na David ana veya’amaim titit , agi’agir kwerekweren etei 14 , naatu David ana veya’amaim re na hin Babilon hima’ama i 14 , naatu Babilon hima’am imaim busuruf na Keriso ana veya’amaim titit i na’atube 14 .
| Bible_taxi1500 | Latn | aai_Latn |
Jesu Keriso ana tufuw an i iti na’atube busuruf . Jesu hinah Mary i orot Joseph bai’awanin isan ana rum hi’o , baise hairi nanabin hima’am ana veya , Mary Anun Kakafiyin re targabuw yan wanawanan rara bobokafuf i so’ob .
| Bible_taxi1500 | Latn | aai_Latn |
Naatu Joseph i orot gewasin , imih men kok boro bebeyanamaim Mary tibiya’uhuw ; imih wa’iwa’iramaim Mary kwahirin isan bogaigiwas .
| Bible_taxi1500 | Latn | aai_Latn |
Baise ma binotanot tasinafumih , Regah ana tounamatar kakafiyin mimumaim tit eo , “ Joseph , David ana agir , Mary bai na bai’awanin isan men inabirumih , anayabin iti i God Anunin Kakafiyinane yan matar .
| Bible_taxi1500 | Latn | aai_Latn |
I boro kek orot nayai , o wabin Jesu iniwab , anayabin i boro ana sabuw hai bowabow kakafihine niyawasih . ”
| Bible_taxi1500 | Latn | aai_Latn |
Sawar iti etei himamatar i abisa God ana dinab orot wanawananamaim eo Buk Atamaninamaim kikirum i na iturobe .
| Bible_taxi1500 | Latn | aai_Latn |
“ Babin biyan numin boro yan namatar , nataub kek orot nayai wabin Immanuel hiniwab ” anayabin God it biyatamaim .
| Bible_taxi1500 | Latn | aai_Latn |
Joseph matan nuw mimisir ufunamaim , Regah ana tounamatar biyun na’atube Mary bai i’awan hairi hin ana bar .
| Bible_taxi1500 | Latn | aai_Latn |
Baise Joseph i Mary hairi inu’e hima hin Mary taub kek orot yai , naatu Joseph kek bai wabin Jesu iwab eaf .
| Bible_taxi1500 | Latn | aai_Latn |
Judea wanawanan Herod bi’aiwob ana veya’amaim , merar bar ta wabin Bethlehem imaim Jesu tufuw . Nati’imaim orot so’obayah afa daman baiyabayah veya yeninane hina Jerusalem hitit ,
| Bible_taxi1500 | Latn | aai_Latn |
naatu sabuw hibatiyih , “ Jew hai aiwob kek tutufuw i menamaim inu’in ? Aki ana daman veya yeninane yey a’itin imih kwafirinamih ana . ”
| Bible_taxi1500 | Latn | aai_Latn |
Aiwob orot Herod iti tur nonowar i ana not kasiy , naatu Jerusalem wanawanan sabuw etei’imak auman hai not kasiy .
| Bible_taxi1500 | Latn | aai_Latn |
Basit firis ukwarih naatu Ofafar Bai’obaiyenayah etei eaf hina ibatiyih , “ Keriso i boro menamaim natufuw ? ”
| Bible_taxi1500 | Latn | aai_Latn |
Hiya’afut hio , “ Judea wanawanan bar merar ta wabin Bethlehemamaim . Anayabin dinab orot iti na’atube Buk Atamaninamaim hikirum ,
| Bible_taxi1500 | Latn | aai_Latn |
‘ Judah tafaram wanawanan , bar merar etei hai aiwob wanawanahimaim , O Bethlehem wab boro nara’at , anayabin one boro nabatanenayan orot natufuw , ayu au sabuw Israel nabonawiyih . ’ ”
| Bible_taxi1500 | Latn | aai_Latn |
Imaibo Herod veya yenin nanawan hina hima’am eaf hirun wa’iwa’iramaim ibatiyih , kok taso’ob veya abistanamaim daman yey hi’itin .
| Bible_taxi1500 | Latn | aai_Latn |
Naatu au Bethlehem biyafarih i’uwih eo , “ Kwanan kek kwananuwih gewas kwana’itin naatu kwanamatabir au tur kwana’owen , saise ayu’ubo anan anakwafir . ”
| Bible_taxi1500 | Latn | aai_Latn |
Aiwob orot iti na’atube eo hinonowar ufunamaim hitit hin , naatu daman ta’imon veya yeninane hi’itin hinan au nah i’iyon na kek inu’in tafanamaim nutanub bat .
| Bible_taxi1500 | Latn | aai_Latn |
Nati daman hi’i’itin ana veya hiyasisir naatu hikawasa men kafaita .
| Bible_taxi1500 | Latn | aai_Latn |
Bar wanawanan hirun kek hinah Mary hairi hi’itih , suh hiyowen kek hikwafir . Imaibo hai kaukufet hirufamen hai siwar gold , frankincense , naatu myrrh hibotaiten kek hisiwar .
| Bible_taxi1500 | Latn | aai_Latn |
Naatu matabir maiye Herod biyan titamih hio’o , baise fai hai mimumaim God imatnuwih , naatu ef ta hibai hin hai tafaram hitit .
| Bible_taxi1500 | Latn | aai_Latn |
Nanawan orot hinan ufunamaim , Regah ana tounamatar Joseph ana mimumaim tit iu , “ Kumisir kek hinah hairi kubuwih kwabihir kwan Egypt imaim kwanama’am boro ana’obo kwanatit , anayabin Herod i kek asabuninamih ana ef enunuwet . ”
| Bible_taxi1500 | Latn | aai_Latn |
Basit Joseph misir kek hinah hairi buwih gugumin wanawanan hibihir hin Egypt hitit ,
| Bible_taxi1500 | Latn | aai_Latn |
nati’imaim hima’am Herod morob . Imih sawar iti himamatar i abisa Regah ana dinab orot iwan Buk Atamaninamaim kikirum i na i turobe , “ Egyptane ayu Natu abotait tit . ”
| Bible_taxi1500 | Latn | aai_Latn |
Herod veya yenin nanawan hai baifuwen titita’ur ana veya , yan so’ar gagamat bufut naatu orotokek nati Bethlehem wanawanan naatu bar merar nati sisibinamaim iyabowat hai kwamur rou’ab au babe re’er etei asabunuw isan ana baiyowayah iyunih hitit . Iti na’atube eo biyunih anayabin i veya abisa’amaim nanawan daman hi’itin hio nonowar imaim sinaf .
| Bible_taxi1500 | Latn | aai_Latn |
Naatu abisa dinab orot Jeremiah eo kikirum i na yabin matar .
| Bible_taxi1500 | Latn | aai_Latn |
“ Ramah bar meraramaim yuwen atubob gagamin maiyow re’er hinowar , tibikirir naatu tererey , Rachel natunatun isah erererey men ekokok hini’awafut , anayabin ana kek etei himorob sawar . ”
| Bible_taxi1500 | Latn | aai_Latn |
Herod momorob ufunamaim , Joseph Egypt ma’ama Regah ana tounamatar Joseph ana mimumaim tit iu ,
| Bible_taxi1500 | Latn | aai_Latn |
“ Kumisir kek hinah hairi kubuwih kwamatabir maiye kwan au Israel , anayabin sabuw iyab kek asabuninamih hi’o i himoroboka . ”
| Bible_taxi1500 | Latn | aai_Latn |
Basit Joseph matan nuw misir , Jesu hinah hairi buwih himatabir maiye hina Israel hitit .
| Bible_taxi1500 | Latn | aai_Latn |
Baise Arselaus tamah Herod ana efan bai , Judea wanawanan ma bi’aiwob Joseph ana tur nowar , naatu imaim na ma’amih bir . Mimumaim auman God imatanuw , imih i au Galilee na’at na ,
| Bible_taxi1500 | Latn | aai_Latn |
bar merar ta wabin Nazareth imaim bar wowab ma , saise abisa dinab oro’orot Buk Atamaninamaim hi’o hikikirum i na yabin matar , “ Jesu isan boro hinao i Nazareth matuwan ” .
| Bible_taxi1500 | Latn | aai_Latn |
Kwamur bai’ab na’atube sawar ufunamaim , John Baptist Judea arar yan tit busuruf binan
| Bible_taxi1500 | Latn | aai_Latn |
eo , “ Bowabow kakafih kwasisinaf etei kwanihamiyen , anayabin mar ana aiwob i na iyubin . ”
| Bible_taxi1500 | Latn | aai_Latn |
Dinab orot Isaiah , Buk Atamaninamaim John isan kikirum iti na’atube eo , “ Orot ta arar yan tit bat eafa’af , Regah ana ef kwayabuna , naatu ana ef kwaimutufur . ”
| Bible_taxi1500 | Latn | aai_Latn |
John ana faifuw i camel bunibuninamaim sakir iyoun , ana kikir i bobaituw ta kanabinamaim naiwan kik , ana bay i sisik naatu kaiyar tafu .
| Bible_taxi1500 | Latn | aai_Latn |
Jerusalem wanawanan , Judea wanawanan bar merar etei naatu sabuw nati Jordan harew sisibin hima’am etei ikwei hina .
| Bible_taxi1500 | Latn | aai_Latn |
Hai bowabow kakafih hi’e’en , Jordan harewamaim John bapataito itih .
| Bible_taxi1500 | Latn | aai_Latn |
Baise i wanawanahimaim Pharisee naatu Sadducee maumurih na’in bapataito bainamih hinan itih eo , “ Kwa i kokobe aso’ob hira’at ! Yait eo kwanowar God ana baimakiy nabiyafar boro wan kwanabibir ?
| Bible_taxi1500 | Latn | aai_Latn |
Turobe kakafihine dogor baikitabir kwanabaib i boro a yawas gewasinamaim ni’obaiyi , kwa i anababatun dogor baikitabir matar .
| Bible_taxi1500 | Latn | aai_Latn |
Men kwananot kwanao , ‘ Abraham i aki ai agir , ’ baise a tur ao’owen , God karam kabay iti boro nabow nasinaf Abraham wawawan hinamatar .
| Bible_taxi1500 | Latn | aai_Latn |
God ana kariwak i wan iur , ai an wairoronika tarinamih yai inu’in , ai menatan ebiw ro’on men gewasin boro natar nare wairaf wan nayara’ah na’arah .
| Bible_taxi1500 | Latn | aai_Latn |
“ Ayu i dogor baikitabiren ana bapataito harewamaim abit . Baise orot ayu ufu’umaim enan ana fair i ra’at ayu natabiru , an ana sumasum ayu men karam boro ana’abar . I boro Anun Kakafiyin naatu wairafamaim bapataito nit .
| Bible_taxi1500 | Latn | aai_Latn |
I umanamaim i raububuna’en ana fok ema’am , imaim boro rice narab narububunai ani’anin korom nayai , naatu hain wairaf aidahin in etoto’ab wan nayara’ah na’arah . ”
| Bible_taxi1500 | Latn | aai_Latn |
Nati ana veya’amaim , Jesu Galilee ine tit na Jordan tit , John bapataito baitinin isan .
| Bible_taxi1500 | Latn | aai_Latn |
Baise John rutawiy eo , “ O i karam boro ayu bapataito ititu , baise aisim ayu isou kunan ? ”
| Bible_taxi1500 | Latn | aai_Latn |
Jesu iya’afut eo , “ Boun abisa au’uwi i kusinaf , anayabin ef iti’imaim God ana kok gewasin isan yayakitifuw boro tanasinaf yabih hinamatar . ” Naatu John ibasit Jesu bapataito itin .
| Bible_taxi1500 | Latn | aai_Latn |
Jesu bapataito baib ufunamaim matabir yen tafan bat . Nati ana maramaim mar botawiy God Anunin Kakafiyin itin mamu imak na’atube rob re na Jesu tar gabuw , naatu tafanamaim marakaw .
| Bible_taxi1500 | Latn | aai_Latn |
Mar wanawanan Orot fanan hinowar eo , “ Iti kek i ayu Natu ta’imon , au yabow , I isan ayu abiyasisir . ”
| Bible_taxi1500 | Latn | aai_Latn |
Imaibo Anun Kakafiyin Jesu nawiy hin arar yan imaim Demon kakafin routubunin isan .
| Bible_taxi1500 | Latn | aai_Latn |
Auyit 40 gugumin 40 na’atube bay en ma yoyoyoban ufunamaim bayumih morob .
| Bible_taxi1500 | Latn | aai_Latn |
Basit Demon Mowan na Jesu biyan tit eo , “ O God Natun na’at , kabay iti ku’uwih tebotabiren rafiy tematar ku’aa . ”
| Bible_taxi1500 | Latn | aai_Latn |
Baise Jesu iya’afut eo , “ Buk Atamaninamaim hikikirum i iti na’atube eo , ‘ Orot boro men bay akisin niyawasimih , baise God awanamaim tur abisa etitit boro i niyawasih . ’ ”
| Bible_taxi1500 | Latn | aai_Latn |
Naatu Demon Mowan Jesu nawiy hin Jerusalem hitit , Tafaror Bar afe’en hiyen tafantoro’ot bat .
| Bible_taxi1500 | Latn | aai_Latn |
Jesu iu , “ O God Natun na’at , kukununuw kure . Anayabin Buk Atamaninamaim hikikirum iti na’atube eo , ‘ God ana tounamatar boro o isa niyafarih , umah yanamaim inare hinabuwi , naatu kabay boro men a natakakirimih . ’ ”
| Bible_taxi1500 | Latn | aai_Latn |
Jesu iya’afut eo , “ Baise Buk Atamaninamaim iban eo maiye , ‘ Regah a God men routobonamaim inanawiyimih . ’ ”
| Bible_taxi1500 | Latn | aai_Latn |
Naatu Demon Mowan iban Jesu nawiy maiye hiyen hin oyaw manin tafantoro’ot bat , tafaram tutufin ana gewasin etei ana aiwob auman i’obaiy
| Bible_taxi1500 | Latn | aai_Latn |
eo , “ Su inayowen ayu inakwafiru , sawar iti etei boro o anit ” .
| Bible_taxi1500 | Latn | aai_Latn |
Jesu iya’afut iu eo , “ Demon Mowan na kutabaratait ! Anayabin Buk Atamaninamaim hikikirum iti na’atube eo , ‘ Regah a God akisinamo inakwafir isan inabow . ’ ”
| Bible_taxi1500 | Latn | aai_Latn |
Imaibo Demon Mowan nati’imaim Jesu ihamiy tabaratait , naatu God ana tounamatar hina Jesu hitafafar hinawiy bairi hin .
| Bible_taxi1500 | Latn | aai_Latn |
John dibur bar ma’am Jesu ana tur nowar , basit matabir na Galilee tit ,
| Bible_taxi1500 | Latn | aai_Latn |
naatu Nazareth ihamiy na Capernaum imaim ma , harew kukuf sisibin Naphtali , Zeburun wawawan hai me’emaim ,
| Bible_taxi1500 | Latn | aai_Latn |
saise tur abisa dinab orot Isaiah wanawananamaim titit i na iturobe .
| Bible_taxi1500 | Latn | aai_Latn |
“ Zeburun ana me , Naphtali ana me , ef yan in tor re’ere , Jordan harew rounane , Galilee wanawanan Eteni Sabuw hai me’emaim ,
| Bible_taxi1500 | Latn | aai_Latn |
sabuw gugumin ma’ayah boro marakaw hina’itin ; naatu sabuw iyab morob kakafin ana me’emaim gugumin wanawanan tema’am marakaw boro isah nakusisiar narun . ”
| Bible_taxi1500 | Latn | aai_Latn |
Nati ana veya’amaim Jesu busuruf binan eo , “ Bowabow kakafih kwasisinaf etei kwanihamiyen , anayabin mar ana aiwob ina iyubin ” .
| Bible_taxi1500 | Latn | aai_Latn |
Jesu Galilee tor rewarewan remor inan orot ainuf hairi itih , Simon wabin ta Peter , tain Andrew hairi tor yan siy bowamih buwat hiya’ay .
| Bible_taxi1500 | Latn | aai_Latn |
Jesu eaf eo , “ Kwana kwai’ufnunu bairit tan boro ani’obaiyi orot isah kwanaway ” .
| Bible_taxi1500 | Latn | aai_Latn |
Mar ta’imonamo hai buwat hitumar Jesu hi’ufunun bairi hin .
| Bible_taxi1500 | Latn | aai_Latn |
Hin kafa’imo , orot rou’ababo ainuf hairi itih , James tain John hairi , Zebedee natunatun . Tamah bairi wa tafan hima hai buwat hitatar futifut , Jesu bai’ufnunin isan ea’afih ana veya ,
| Bible_taxi1500 | Latn | aai_Latn |
mar ta’imonamo wa hihamiy naatu tamah auman wa tafan hihamiy ma , i hairi Jesu hi’ufunun bairi hin .
| Bible_taxi1500 | Latn | aai_Latn |
Galilee wanawanan Jesu runtit Jew hai Kou’ay Bar gidigidihimaim mar ana aiwob isan tur gewasin binan , naatu sabuw yarug yumatah ta ta , sawow yumatah ta ta hibow hima’am etei iyawasih .
| Bible_taxi1500 | Latn | aai_Latn |
Jesu ana tur ra’at in Syria tafaram wanawanan etei hinowar , basit sabuw sawusawuwih , ah umah kafikafirih , rara ani’anih , kokom ani’anih , koko’aw , mayamayay naatu sabuw afa hai sawow yumatah ta ta etei hiteten hina Jesu iyawasih .
| Bible_taxi1500 | Latn | aai_Latn |
Sabuw rou’ay gagamin maiyow Galilee’ine naatu Bar Merar Etei Umat Rororon wanawanahimaim naatu Jerusalem , Judea naatu Jordan wanawanan auman sabuw etei Jesu hi’ufunun bairi hin .
| Bible_taxi1500 | Latn | aai_Latn |
Jesu sabuw rou’ay gagamin maiyow hinan itih , basit heher yen in koun yan mare ana bai’ufununayah hina sisibinamaim himarir .
| Bible_taxi1500 | Latn | aai_Latn |
Naatu busuruf i’obaibiyih eo ,
| Bible_taxi1500 | Latn | aai_Latn |
“ Sabuw iyab ayubih ana’amorob tebaib boro baigegewasin hinab , anayabin mar ana aiwob boro ninowah hinab .
| Bible_taxi1500 | Latn | aai_Latn |
Sabuw iyab hiyababan tererey God boro ni’afutih baigegewasin nitih .
| Bible_taxi1500 | Latn | aai_Latn |
Sabuw iyab taiyuwih teyayara’iyih boro baigegewasin hinab , anayabin me tafaram boro ninowah hinab .
| Bible_taxi1500 | Latn | aai_Latn |
Sabuw iyab gewasin sinaf isan hi’amorob sikah emamamah boro baigegewasin hinab , anayabin God boro nitih hinab nasusuwih .
| Bible_taxi1500 | Latn | aai_Latn |
Sabuw iyab tekakabeber boro baigegewasin hinab , anayabin God boro nakabibirih .
| Bible_taxi1500 | Latn | aai_Latn |
Sabuw iyab dogoroh uhew boro baigegewasin hinab , anayabin God boro hina’itin .
| Bible_taxi1500 | Latn | aai_Latn |
Sabuw iyab tufuw ma gewas isan tebowabow boro baigegewasin hinab , anayabin God boro natunatumih nabuwih .
| Bible_taxi1500 | Latn | aai_Latn |
Sabuw iyab gewasin tisisinaf isan hirouw tibi’a’akirih boro baigegewasin hinab , anayabin mar ana aiwob boro hinab .
| Bible_taxi1500 | Latn | aai_Latn |